на емитиране
 Разбивка на всяка категория активи, определени в C0030, по държава на емитента. Посочва се държавата на местонахождение на емитента.
 Местонахождението на емитента се установява според адреса на предприятието, издало/емитирало актива.
 Следва да се използва един от следните варианти:
 —
 Двубуквен код съгласно стандарт ISO 3166-1
 —
 XA: Наднационални емитенти
 —
 ЕС: Институции на Европейския съюз
 —
 AA: агрегирани държави поради прилагането на праг
 Тази позиция не се прилага за категории 8 и 9, отчетени в C0030.
 C0050
 Валута
 Посочва се дали валутата на съответната категория активи е отчетната валута или чуждестранна валута. Всички валути, различни от отчетната валута, се посочват като чуждестранни валути. Използва се една от възможностите от следния изчерпателен списък:
 1 — Отчетна валута
 2 — Чуждестранна валута
 C0060
 Обща сума
 Общата стойност, инвестирана чрез предприятия за колективно инвестиране, по категория актив, по държава и по валута.
 Пасивите се отчитат като положителна стойност.
 Общата стойност на дериватите може да бъде положителна (актив) или отрицателна (пасив).
 S.07.01 — Структурирани продукти
 Общи коментари:
 Настоящият раздел се отнася за ежегодното подаване на информация на равнище група.
 Категориите активи, посочени в настоящия образец, са определени в приложение IV — Категории активи, към настоящия регламент, а позоваванията на идентификационните (CIC) кодове се отнасят до приложение VI — таблица CIC, към на настоящия регламент.
 Структурираните продукти са определени като активи, попадащи в категориите активи 5 (Структурирани облигации) и 6 (Обезпечени ценни книжа).
 Настоящият образец се отчита само когато размерът на структурираните продукти, измерен като съотношение между активи, класифицирани като активи от категории 5 (Структурирани облигации) и 6 (Обезпечени ценни книжа) съгласно определението в приложение IV — Категории активи, към настоящия регламент и сбора на позиции C0010/R0070 и C0010/R0220 от образец S.02.01, е по-висок от 5 %, когато се използва единствено метод 1, определен в член 230 от Директива 2009/138/ЕО. Когато метод 1 се използва в комбинация с метод 2, определен в член 233 от Директива 2009/138/ЕО, или метод 2 се използва самостоятелно, съотношението трябва да бъде коригирано, за да отрази позициите на всички субекти, включени в обхвата на образец S.06.02.
 В някои случаи видовете структурирани продукти (C0070) служат за определяне на деривата в основата на структурирания продукт. В този случай тази класификация се използва, когато в основата на структурирания продукт се намира посоченият дериват.
 Образецът се прилага за метод 1 (метод, основан на счетоводно консолидиране), метод 2 (метод на приспадане и агрегиране) и комбинация от метод 1 и 2.
 Когато се използва единствено метод 1, отчитането отразява консолидираната позиция на държаните в портфейла на групата в структурирани облигации и обезпечени ценни книжа, нетно от сделките в рамките на групата, попадащи в обхвата на надзора на групова основа. Отчитането се извършва по следния начин:
 —
 Позиции „Юридическо наименование на предприятието“ (C0010) и „Идентификационен код на предприятието“ (C0020) не се отчитат;
 —
 Структурираните продукти, държани пряко от застрахователните или презастрахователните предприятия, притежаващи дялово участие, застрахователните холдинги или финансовите холдинги със смесена дейност, се отчитат позиция по позиция;
 —
 Структурирани продукти, държани от предприятията, консолидирани в съответствие с член 335, параграф 1, букви а), б)